**Parabola**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Țâșnind tangent spre infinit,

În plan rămâne ferecată

Ca prințul –broască urgisit

Sau ca prințesa fermecată.

Abscisa-i o-ntovărășește

Delimitându-i brațele,

Calea de mijloc le-o găsește...

Stau la taifas ca țațele.

Minune-a cifrelor abstracte

Ne minunezi dar și-nspăimânți,

Chinui elevi-n miez de noapte

Se-ncrâcenează a lor frunți.

Puțini îți mai cunosc misterul

Când au ajuns la senectute

Vagi amintiri de prin bagajul

De cunoștințe ce-au fost multe.

Asemeni lor și eu acum,

Te reclădesc doar din crâmpeie

Tu-mpărăteasă-ntr-un album

A matematicii-epopee!